عبد الله الكاتب

+  150px  اسمه   عبد الله الكاتب  شغلته    عميد لكلية طب القصر العينى    الشهرة  أستاذ الجراحه بكلية طب القصر العينى       الميلاد      دمنهور 21 ابريل 1896   الوفاة   ابريل 1983
عبد الله الكاتب (بك) (اتولد فى دمنهور فى 21 ابريل 1896 ومات فى ابريل 1983) كان أستاذ للجراحة بكلية طب قصر العينى (جامعة القاهره) وواحد من رواد الجراحة الحديثة فى مصر.

 تدرجه العلمى 
 حصل عبد الله الكاتب على دبلوم الطب والجراحة من مدرسة طب قصر العينى سنة 1921.
 اتعين مساعد إكلينيكيا بعدين طبيب امتياز.
 عمل طبيب مقيم بمستشفى القصر العينى من سنة 1921 لسنة 1925.
 اخد ليسانس الكلية الملكية للأطباء سنة 1925 وفى نفس السنه أوفد ضمن بعثة علمية لانجلترا لغاية سنة 1927 فحصل على زمالة الكلية الملكية للجراحين بانجلترا.
 فى سنة 1928 اتعين مدرس للجراحة، وااترقا لدرجة أستاذ مساعد سنة 1935، فأستاذ للجراحة، وبعدها رئيس لأقسام الجراحة بكلية الطب بجامعة فؤاد الاولانى سنة 1942.
 أشرف على الكتير من البحوث العلمية ورسايل الماجستير والدكتوراه والدبلومات فى الفترة من 1945 ل1956.
 اتعين عميد لكلية طب القصر العينى من سنة 1951 لسنة 1954.

 انجازاته لكلية طب قصر العينى 
 أنشأ الدكتور عبد الله الكاتب قسم الجراحة المتخصصة فى جراحة القلب والصدر وجراحة المخ والأعصاب وجراحة الأوعية الدموية.
 أنشأ معهد السرطان بتخصصاته بجامعة القاهرة.
 وضع النواة الأولى لإعادة بناء مستشفى قصر العينى وخطط لإنشاء المبنى الجديد لكلية الطب بأقسامها الأكاديمية وقاعة الاحتفالات بها، كما طور برامج التعليم الطبي.

 نشاطه الدولى 
 رأس الدكتور عبد الله الكاتب وفد مصر فى اجتماعات الجمعية الدولية للجراحين بانتظام من سنة 1955 بكوبنهاجن و المكسيك و دبلن و روما و ميونخ و موسكو و بارسلونا.
 رأس وفد مصر فى مؤتمر أمراض الجهاز الهضمى بلندن سنة 1965.
 رأس وفد مصر فى مؤتمر السرطان بلندن سنة 1968.

 عضويته فى الجمعيات المتخصصة 
كان الدكتور عبد الله الكاتب عضو بالجمعية الدولية للجراحين، ورئيس لجمعية الجراحين المصرية، ورئيس للجمعية الطبية المصرية، وعضو بجمعية السرطان المصرية.

 الجوايز والتكريمات 
 وسام الاستحقاق من الطبقة الأولى سنة 1969.
 وسام الجمهورية من الطبقة الأولى سنة 1971.
 جايزة الدولة التقديرية سنة 1979.
 وسام العلوم والفنون من الطبقة الأولى.

 شوف 
عمداء كلية طب القصر العينى

تصنيف:مواليد 1896
تصنيف:وفيات 1983
تصنيف:اطبا مصريين
تصنيف:طب
تصنيف:مصريين اخدوا جايزة الدوله التقديريه
تصنيف:متعلمين فى جامعة القاهره